Ragumuiža
Ragumuiža (agrāk arī Ragi) ir apdzīvota vieta Jelgavas novada Svētes pagastā. Izvietojusies pagasta dienvidrietumos Bramberģes strauta krastos pie autoceļa V1075 11 km no pagasta centra Svētes, 20 km no novada domes Jelgavā un 67 km no Rīgas. Apdzīvotā vieta veidojusies ap bijušās Ragu muižas (Ragenhof) centru. Ragumuižā atradusies Jēkabnieku pagasta valde un skola.